
Gázkutak elvizesedésének vizsgálta

A hazai és a világ gázigénye egyre nagyobb ütemben gyorsul, így szükségessé vált a már meglévő kutak termelésének növelése, mivel újabb gázkészletek feltárásával sem lehetne már követni a mai gázigényeket. A jelenleg termelő gázkutak egy részénél már jelenleg is fennáll, és előbb-utóbb a többi gázkútnál is bekövetkezik a talpi folyadék felhalmozódás problémája.
Dolgozatom egy rövid összefoglalót tartalmaz a vizes gázkutakról, arról, hogy is történhet az elvizesedés, honnan származhat a talpon felhalmozódó folyadék. Ezt a vizet vagy szénhidrogén kondenzátumot hogyan lehet felismerni, és miként lehet, megszűntetni, vagy legalábbis csökkenteni a mértékét.
A két kút, amelyeket vizsgáltam, valós gázkutak, amelyek Magyarországon találhatók. Mindkét kútnál a termelési adatokból lehetett következtetni talpi víz jelenlétére, illetve régebbi zárt gradiens mérések alapján is erre következtettek.
A cég, amely tulajdonába tartoznak az adott kutak, elrendelték a vizsgálatukat. Gradiens illetve akusztikus mérések során kapott adatok alapján végeztem el a kiértékelést. Az echométeres mérés adatait a Well Analyzer rendszer Total Well Manager (TWM) szoftverével tanulmányoztam. A Prosper szoftverbe bevitt kútadatok alapján ellenőriztem a nyomásgradiens mérés eredményét, és összehasonlítottam a különböző korrelációkkal, majd kiválasztottam, melyik illeszkedik legmegfelelőbben a mért értékekhez.



